Bialystoki Nukuteater / Lõunapoolus
Lavastaja: Ewa Piotrowska
Kunstnik Julija Skuratova (Leedu)
Muusika Antanas Jasenka (Leedu)
Video Džiugas Katinas (Leedu)
1912. aastal asuvad maadeuurija Robert Falcon Scott ja tema saatjaskond tagasiteele lõunapooluselt. Scott on just teada saanud, et tema Antarktika vallutamisplaanid on nurjunud. Lõunapoolusele jõudes olid nad eest leidnud söögiga varustatud telgi, uhkelt lehviva Norra lipu ja kirja Roald Amundsenilt, kes oli lõunapooluse vallutanud juba kuu aega varem.
Ebaõnnestumisest lööduna asub Scotti meeskond pikale ja ohtlikule tagasiteele läbi Antartika, kui korraga jäävad nad tormi kätte lõksu. Näljast ja külmast murtuna, jäädakse telgis surma ootama. Vaid 12 kilomeetrit eemal ootab mehi nende laev.
Vladimir Nabokovi näidend räägib loo inimestest, kes teavad, et neil pole enam kaua elada. Nad hakkavad möödunud elule hoopis teistmoodi vaatama ning seda ümber mõtestama. Hoolimata neid piinavast näljast, külmast ning teadmisest, et pääsemisvõimalust pole, säilib meestes kangelaslikkus.
Bialystoki Nukuteatri (Poola) lavastus „Lõunapoolus“ etendub Tallinn Treff Festivali sissejuhatusena.
Lavastuse sihtgrupiks on täiskasvanud.
Etendus on poola keeles, ingliskeelsete subtiitritega.
Piletid müügil NUKU kassas (Lai tn 1) ning Piletilevis.